Kiili Vallavalitsus
info@kiilivald.ee	

13.08.2024 nr 4-4/24/3533-1	

Kiili valla Luige aleviku Viljandi mnt 109 (Meie toidupood) detailplaneeringu kooskõlastamine

Kiili Vallavalitsus esitas 25.07.2024 kirjaga nr 8-1/813-24 Kaitseministeeriumile kooskõlastamiseks Kiili valla Luige aleviku Viljandi mnt 109 (Meie toidupood) detailplaneeringu.

Detailplaneering on algatatud Viljandi mnt 109 katastriüksusele, aga planeeringu koostamise hetkeks on katastriüksus jagatud kaheks: Meremehe tn 2a katastriüksuseks ja Viljandi mnt 113 katastriüksuseks. Detailplaneeringu koostamise eesmärk on Luige alevikus Meremehe tn 2a katastriüksuse sihtotstarbe muutmine 100% ärimaaks ja ehitusõiguse määramine ning sellega koos heakorrastuse, haljastuse, juurdepääsuteede, parkimise ja tehnovõrkudega varustamise lahendamine. Meremehe tn 2a krundile antakse ehitusõigus ühe kuni kahekorruselise ärihoone (kaupluse) rajamiseks. Hoone kõrgus on kuni 9 m ja ehitisealune pind kuni 600 m2.

Planeeringu ala asub osaliselt riigikaitselise ehitise Männiku harjutusväli piiranguvööndis. Planeeritav ala asub ca 250 m kaugusel Männiku harjutusväljast. Männiku harjusväljal toimub selline riigikaitseline tegevus, millest tingitud müra võib levida ka harjutusvälja piiridest väljaspoole.

Kuna detailplaneeringuga ei kavandata Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktis 1 nimetatud ehitisi ning planeeringu elluviimine ei too käesoleva informatsiooni põhjal kaasa riigikaitseliste ehitiste töövõime vähenemist, siis annab Kaitseministeeriumi valitsemisala ülese seisukoha Riigi Kaitseinvesteeringute Keskus.

Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 alusel kooskõlastab Riigi Kaitseinvesteeringute Keskus Kiili valla Luige aleviku Viljandi mnt 109 (Meie toidupood) detailplaneeringu tingimusel, et detailplaneeringus kajastatakse alljärgnevaid õiguslikke asjaolusid:
Atmosfääriõhu kaitse seaduse (edaspidi AÕKS) § 55 lõike 3 punkti 4 kohaselt ei kuulu välisõhus leviva müra hulka riigikaitselise tegevusega tekitatud müra. Sellest tulenevalt ei kohaldu riigikaitselise tegevusega tekitatud mürale AÕKS § 56 sätestatud välisõhus leviva müra normtasemete regulatsioon ega ka keskkonnaministri 16.12.2016 määrusega nr 71 „Välisõhus leviva müra normtasemed ja mürataseme mõõtmise, määramise ja hindamise meetodid“ sätestatud müra normtasemed. Keskkonnaseadustiku üldosa seaduse § 10 kohaselt tuleb keskkonnahäiringut taluda, kui keskkonnahäiringut põhjustav tegevus on vajalik ülekaaluka avaliku huvi tõttu ning puudub mõistlik alternatiiv ja olulise keskkonnahäiringu vähendamiseks on võetud vajalikud meetmed.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee